題丫頭巖
作者：曾丰
朝代：宋

paragraphs: 婀娜江南大小姑，大姑從兒小從夫。
丫頭如許尚從母，學綰雲鬟撩月梳。
諺謂女生俱外向，丫頭非有難婚相。
來婿曰贅嫁曰歸，固不敢請豈無望。
雲鬟久綰行且笄，長成不似從母時。
擬學小姑嫁夫去，又恐夫蕩去不歸。
夫去不歸安所仰，終日望夫更惆悵。
不如老死作丫頭，庶免春閨惡情况。
丫頭休强笑望夫，世間夢想俱是妄。